

Telki Község Önkormányzata

2089 Telki, Petőfi u.1.

Telefon: (06) 26 920 801

E-mail: [hivatal@telki.hu](mailto:hivatal@telki.hu)

[www.telki.hu](http://www.telki.hu)

**ELŐTERJESZTÉS**

**A Képviselő-testület 2024. május 27.-i rendes ülésére**

**Beszámoló az egészségügy helyzetéről**

**A napirendet tárgyaló ülés dátuma**: **2024.05.27.**

**A napirendet tárgyaló ülés:** **Szociális Bizottság**, **Képviselő-testület**

**Előterjesztő:** **Deltai Károly polgármester**

**Az előterjesztést készítette:** **dr. Lack Mónika jegyző**

**A napirendet tárgyaló ülés típusa:** **nyílt** / zárt

**A napirendet tárgyaló ülés típusa:** **rendes /** rendkívüli

**A határozat elfogadásához szükséges többség típusát:** **egyszerű** / minősített

**A szavazás módja:** **nyílt** / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása:**

**2. Jogszabályi hivatkozások**:

**3.Költségkihatások és egyéb szükséges feltételeket, illetve megteremtésük javasolt forrásai:** ---

**4. Tényállás bemutatása:**

Telki község Képviselő-testülete az egészségügyi ellátás fejlesztésének koncepcióját a 25/2011. (03.22.) Öh. számú határozatával jóváhagyta. Az egészségügyi ellátás fejlesztési koncepció megvalósításáraintézkedési, valamint pénzügyi megvalósíthatósági terv készült.

A Magyarország helyi önkormányzatairól szóló 2011.évi CLXXXIX. törvény alapján az önkormányzat egyik kiemelt közfeladata az egészségügyi, a szociális ellátásokról való gondoskodás.

Telki község Önkormányzata 2012. évben szerződést kötött a felnőtt és a gyermek háziorvosokkal. A szerződés értelmében az Önkormányzat, mint a településhez tartozó lakosság egészségügyi alapellátásért törvényileg felelős szerv fenntartja magának a jogot, hogy a háziorvosokat, védőnőket tevékenységükről esetenként, évenként beszámoltassa.

Az egészségügyi ellátás tekintetében a tavalyi évben több változás is történt.

2023.évben a gyermekorvosi feladatokat ellátó dr. Asztalos Mária elhalálozása okán az Engelleiter és Társa Bt-től a feladatellátás átkerült Telki község Önkormányzatához. A Pest Vármegyei Kormányhivatal Érdi Járási Hivatala 2023. 11.28. napján PE-06/NEO/04879-2/2023 számon működési engedélyt adott Telki község Önkormányzata részére a gyermekorvosi feladatok tartós helyettesítéssel történő ellátására.

Az önálló orvosi tevékenységről szóló 2000. évi II. törvény (a továbbiakban: Öotv.) 2.§ (4)-(8) bekezdéseinek rendelkezése szerint: A praxisjog jogosultjának halála esetén – egymást követő sorrendben – a praxisjog folytatására

a házastárs, illetőleg az egyenesági leszármazó jogosult.

Ha a praxisjog folytatására jogosult személy nem felel meg a jogszabályban meghatározott feltételeknek: a praxisjog folytatására irányuló jogáról a sorrendben őt követő, a jogszabályi feltételeknek megfelelő személy javára lemondhat, illetőleg, a praxisjogot a korábbi jogosult halálától számított 1 éven belül ingyenesen vagy visszterhesen elidegenítheti.

Ha a praxisjog elidegenítésére jogosult személy e jogával az ott megjelölt határidőn belül nem él, a praxisjog megszűnik.

Tehát a gyermekorvosi praxis tekintetében néhai Asztalos Mária praxisjogosult örökösei egy évig élhetnek a praxis elidegenítés lehetőségével.

Telki község Önkormányzata a tartós helyettesítést jelenleg a Hank Medical Bt. és a Csellár és Társa Bt-vel kötött megállapodás keretében dr. Hank Zsuzsanna és dr. Csellár Zsuzsanna gyermekorvosok megosztott feladatellátásával biztosítja. A két háziorvos váltottan tartják a rendeléseket és a tanácsadásokat a védőnőkkel közösen.

Az egyes egészségügyi tárgyú törvények módosításáról szól 2022. évi LXXIII. törvénnyel módosított, az egészségügyi alapellátásról szóló 2015. évi CXXIII. törvény 2023. július 1. napjától hatályos 6/B. §-a alapján az állam az egészségügyi alapellátás körében – a települési önkormányzattal együttműködésben – gondoskodik a védőnői ellátásról.

2023.07.01. napjától a védőnői ellátás biztosításáért a Kormány által rendeletben kijelölt állami intézményfenntartó szerv az **Észak-budai Szent János Centrumkórház** – az irányító vármegyei intézmény útján – felelős.

A 2023. évre vonatkozóan elkészültek egészségügyi ellátásról szóló beszámolók, melyek megküldésre kerültek a képviselő-testület részére.

Telki, 2024. május 22.

Deltai Károly

polgármester

**Határozati javaslat**

**Telki község Önkormányzat Képviselő-testülete**

**/2024. (V. .) Önkormányzati határozata**

**Beszámoló az egészségügyi alapellátás helyzetéről**

Telki község Képviselő-testülete megtárgyalta és jóváhagyta az egészségügyi alapellátás 2023.évi helyzetéről szóló beszámolókat.

Határidő: azonnal

Felelős: Polgármester